EkBass/fiwiki-20250220-pages-articles huggingface dataset:
Waldemar de Brito

Waldemar de Brito (17. maaliskuuta 1913 São Paulo, Brasilia – 21. helmikuuta 1979 São Paulo, Brasilia) oli brasilialainen jalkapalloilija. Hän pelasi Brasilian jalkapallomaajoukkueessa 18 ottelua tehden niissä 18 maalia. Hän oli myös yksi pelaaja Vuoden 1934 MM-kisojen joukkueessa. Parhaiten hänet kuitenkin tunnetaan Pelén "löytäjänä" ja managerina. Hänen isoveljensä Petronilho de Brito pelasi myös Brasilian jalkapallomaajoukkueessa. Luokka:Brasilialaiset jalkapalloilijat Luokka:Vuonna 1913 syntyneet Luokka:Vuonna 1979 kuolleet
Elsa Morante

Elsa Morante (18. elokuuta 1912 Rooma, ItaliaElsa Morante. Jewish Encyclopedia. Viitattu 5.7.2021. – 25. marraskuuta 1985 RoomaElsa Morante. Encyclopædia Britannica.) oli italialainen toimittaja ja kirjailija, jonka tunnetuin teos on La storia. Moranten puoliso oli vuodesta 1945 kirjailija Alberto Moravia. He erosivat 1963. __NOTOC__ ==Suomennetut teokset== * Arturon saari. (Alkuteos: L’isola di Arturo.) Suomentanut Alli Holma. WSOY, Helsinki: 1958. * La Storia. (Alkuteos: La Storia.) Suomentaneet Ulla-Kaarina Jokinen ja Elina Suomela. Helsinki: Otava, 1976. * Aracoeli. (Alkuteos: Aracoeli.) Suomentanut Aira Buffa. Helsinki: WSOY, 1987. ==Palkintoja ja tunnustuksia == * Strega-palkinto 1957 teoksesta L'isola di Arturo. * Viareggio-palkinto 1948 romaanista Menzogna e sortilegio * Prix Médicis -palkinto 1984 teoksesta Aracoeli ==Lähteet== ==Aiheesta muualla== * Parks, Tim: The Dark in the Piazza. Essee Morantesta, The New York Review of Books. Luokka:Italialaiset kirjailijat Luokka:Vuonna 1912 syntyneet Luokka:Vuonna 1985 kuolleet
Hajógyárisaari

thumb Hajógyárisaari () eli Óbudansaari on Tonavan saari, joka sijaitsee Óbudassa, Budapestin III osa-alueella. Saari on noin kilometrin levyinen ja viisi kilometriä pitkä, ja sen pinta-ala on 108 hehtaaria. Se oli alun perin tulville altis ranta-alue, joka erotettiin kanavalla mantereesta ja jota vahvistettiin läjittämällä kanavan kaivuumaat tulvien torjumiseksi. Saarella on säilynyt mosaiikkeja ja muita jäänteitä palatsista ajalta, jolloin saaren lähellä oli roomalainen Aquincum, Ala-Pannonian pääkaupunki.Museum Aquincum Saarella järjestetään joka kesä Sziget () -niminen rock-festivaali.Sziget.hu Vuonna 2008 festivaalissa oli yli 300 000 kävijää.Budapest Tourist Guide Saarelle on suunniteltu myös suurta viihdekeskusta, johon tulisi hotelli, kasino, urheiluhalli ja konferenssikeskus.Business Hungary 2001 == Lähteet == == Aiheesta muualla == Luokka:Budapest Luokka:Unkarin saaret
Edgardo Moltoni

Edgardo Moltoni (5. kesäkuuta 1896 Oneglia, Italia – 12. tammikuuta 1980 Milano) oli italialainen lintutieteilijä. Moltoni väitteli tohtoriksi Torinon yliopistossa 1920. Pian tämän jälkeen hän pääsi assistentiksi ensin Sassarin ja sitten Cagliarin yliopistoon. 1922 hän sai apulaisprofessorin viran Milanon luonnonhistoriallisesta museosta. Hänen vastuulleen tuli kreivi Ercole Turatin (1829–1881) laaja lintukokoelma, joka oli tullut Milanon kaupungin omistukseen vuonna 1884 ja johon oli myöhemmin lahjoitettu myös Turatin lintutieteellinen kirjasto. Moltoni järjesti tieteellisiä tutkimusretkiä sekä Italiaan että Italian siirtomaihin Afrikassa. Museon kokoelmat tuhoutuivat osittain lentopommituksessa 1943. Yhdessä johtaja B. Parisin kanssa Moltoni korjautti ja entisöi museon ja hankki uusia näytteitä kokoelmiin. Vuonna 1952 hänestä tuli museon johtaja. Jäätyään eläkkeelle 1962 Moltoni jatkoi tutkimustyötä. Hän perehtyi erityisesti Italian rannikon pienten saarten linnustoon. Hän julkaisi Rivista Italiana di ornitologiaa sen toisesta osasta lähtien vuodesta 1933. Hän kirjoitti noin 450 tieteellistä artikkelia. Moltoni nimesi linnuista etiopiannaakan (Zavattariornis stresemanni) vuonna 1938.ITIS == Lähteet == * === Viitteet === Luokka:Italialaiset ornitologit Luokka:Vuonna 1896 syntyneet Luokka:Vuonna 1980 kuolleet
Suomen Epätieteellinen Seura

Suomen Epätieteellinen Seura on perustettu vuonna 1992. Seuran pääkonttori ja laboratorio sijaitsevat Espoossa. Säiden säätäminen jaakonpäivän kylmän kiven avulla on muodostunut seuran vuotuiseksi rutiiniksi.http://omakaupunki.hs.fi/paakaupunkiseutu/uutiset/marilla_rateilla_viilennetty_jaakonpaivan_kivi_solahti/. Viitattu 7.3.2011. == Lähteet == == Aiheesta muualla == * Suomen Epätieteellinen Seura - kotisivut * Tuleeko maailmanloppu - Ylen Aamu-tv * Autotestaus-1 HeSa:n verkkosivuilla * Autotestaus-2 HeSa:n verkkosivuilla Luokka:Suomalaiset järjestöt Luokka:Opiskelijakulttuuri
Stepanoz II

Stepanoz II () oli Iberian (eli Georgian itäosan Kartlin) ruhtinas Khosroiani- dynastiasta vuosina 637/642–n. 650. Stepanoz oli Adarnase I:n poika ja seuraaja. Hän jatkoi isänsä Bysanttia myötäilevää politiikkaa ja Bysantin keisari antoi hänelle luultavasti patricius-arvonimen. Hänen täytyi kuitenkin tunnustaa vuonna 645 kalifi hallitsijakseen, kun arabit etenivät Georgiaan. Valtaistuimelle häntä seurasi hänen poikansa Adarnase II. Kivilaatassa Džvarin luostarissa Mtskhetassa mainitaan kirkon tärkeimmät rakentajat: Stepanoz patricius, Demetre hypatos ja Adarnase hypatos. Georgialaiset tutkijat ovat perinteisesti pitäneet heitä samoina henkilöinä kuin Guaramin poika Stepanoz I, Stepanoz I:n veli Demetre ja Adarnase I. Professori Cyril Toumanoff on tästä kuitenkin eri mieltä: hänen mielestään kyse on Stepanoz II:sta, Stepanoz I:n veljestä Demetrestä ja Stepanoz II:n pojasta Adarnase II:sta. == Lähteet == Luokka:Georgian kuninkaalliset Luokka:Khosroianit
Budan linna

Budan linna () on Unkarin kuninkaiden entinen linna Budapestin I osa-alueella, Linnavuoren eteläkärjessä. Ensimmäinen linna tälle paikalle rakennettiin vuosien 1247 ja 1265 välillä. Sigismund Luxemburgilaisen pitkän hallituskauden aikana linnasta kehittyi Euroopan merkittävimpiin kuuluva goottilainen linna. Matias Corvinus kutsui italialaisia taiteilijoita ja arkkitehteja uudistamaan linnaa, ja Budapestistä tuli Alppien pohjoispuolisen renessanssin keskus. Sitten Unkariin hyökkäsivät ottomaanit, ja palatsi alkoi rappioitua. Se tuhoutui lähes kokonaan, kun kristityt valtasivat kaupungin takaisin 1686.Buda Castle A view on cities Vuonna 1715 Kaarle III määräsi rauniot purettaviksi. Niiden päälle kasattiin maata, ja osia keskiaikaisesta linnoituksesta on kaivettu jälleen esiin toisen maailmansodan tuhojen jälkeen. Tilalle hän rakennutti pienen barokkipalatsin. 1700-luvun puolivälissä sitä laajennettiin Wienin loistokkaiden palatsien vertaiseksi.Buda Castle Budapest Hotels Vuonna 1849 unkarilaiset vallankumoukselliset piirittivät linnaa ja se paloi poroksi. Se uusittiin 1850–1856, ja sitä kunnostettiin 1875–1912. Vuoden 1918 vallankumous syrjäytti Habsburgit, ja linnasta tuli itsenäisen Unkarin valtionhoitajan Miklós Horthyn palatsi. Toisen maailmansodan loppuvaiheessa Budapestin piirityksen aikana linna oli akselivaltojen viimeinen turvapaikka, ja Puna-armeija pommitti sen maan tasalle. Kommunistihallinnon aikana uusbarokkipalatsia pidettiin taantumuksellisen hallinnon jäänteenä, ja se tuhottiin. Keskiaikainen linnoitus nousi arvossaan, ja se kunnostettiin. Linna on ollut Unescon maailmanperintökohde vuodesta 1987.UNESCO == Lähteet == == Aiheesta muualla == Luokka:Budapestin rakennukset ja rakennelmat Luokka:Unkarin linnat Luokka:Unescon maailmanperintökohteet Unkarissa
S/S Kotvio II

S/S Kotvio II on suomalainen höyrylaiva, joka on rakennettu vuonna 1884 Rosenlewin Porin konepajalla. Alus rakennettiin Rosenlewin omaan käyttöön hinaajaksi ja se nimettiin S/S Näsijärveksi. Alus hinasi tukkeja omistajansa käytössä Tampereen pohjoispuolisilla vesillä liikkuen lähinnä Näsijärven alueella. Vuodet 1916–1917 alus oli liitettynä venäläiseen sotalaivastoon, jolloin se oli aseistettu tykillä. Vuonna 1935 Kotvio Oy osti aluksen ja vaihtoi siihen toisesta yhtiön hinaajasta Tamperelaisen K.F. Dunderbergin konepajan valmistaman kolmisylinterisen höyrykoneen sekä antoi alukselle sen nykyisen nimen S/S Kotvio II. Kotvion sahan omistuksessa alus hinasi haloilla ja muulla sahatavaralla lastattuja proomuja aina siihen saakka kun uittotoiminnan väheneminen lopetti hinaajien työt. Ansioliikenteen loputtua aluksen osti Kotvion sahan entinen työnjohtaja joka myi sen myöhemmin Tampereen kaupungille. Kaupunki suunnitteli asettavansa Kotvio II:n näytteille teknilliseen museoon. Museointi kuitenkin lykkääntyi ja alusta säilytettiin ulkona jolloin sen kunto rapistui. Museoinnin sijaan Vilppulan veneilijät ostivat aluksen joka mittavan peruskorjauksen jälkeen laskettiin uudelleen vesille heinäkuussa 1995. == Tekniset tiedot == * Rakennusaine: Teräs * Polttoaine: Öljy ==Lähteet== *Aluksen historiikki *Aluksen esittely == Aiheesta muualla == *Suomen Höyrypursiseura *Vilppulan veneilijät Luokka:Höyrylaivat Luokka:Hinaajat
Fairey Aviation Company

Fairey Aviation Company oli brittiläinen lentokonevalmistaja, jonka Charles Richard Fairey perusti vuonna 1915. Vuonna 1960 toiminta siirtyi Westland Aircraftille. ==Lentokoneet== *Fairey F.2 *Fairey Campania *Fairey Hamble Baby *Fairey N9 *Fairey N10 *Fairey IIIA *Fairey IIIB *Fairey Atalanta *Fairey Titania *Fairey IIIC *Fairey Pintail *Fairey IIID *Fairey Fawn *Fairey Flycatcher *Fairey Fremantle *Fairey Ferret *Fairey Fox I ja Fox IA *Fairey IIIF *Fairey Firefly I *Fairey Fox II *Fairey Hendon *Fairey Gordon *Fairey Seal *Fairey G.4/31 *Fairey S.9/30 *Fairey TSR1 *Fairey TSR II ja Swordfish *Fairey Fantome/Feroce *Fairey Battle *Fairey Seafox *Fairey Albacore *Fairey F.C.1 *Fairey P.4/34 Fulmar *Fairey Barracuda *Fairey Firefly II *Fairey Spearfish *Fairey Gannet *Fairey Primer *Fairey Delta One *Fairey Gyrodyne *Fairey Rotodyne *Fairey Delta Two ==Lähteet== * Luokka:Fairey
Esihistoriallinen tappeluklubi

Esihistoriallinen tappeluklubi () on yhdysvaltalainen 1080 Entertainmentin tuottama 12-osainen dokumenttisarja, jossa käsitellään esihistoriallisia taisteluja eri dinosauruslajien välillä. Jokaisessa jaksossa paleontologien löytämistä fossiileista ja analyyseistä kerrotaan tarina kahden dinosauruslajin taistelusta tietokoneanimaatiolla. Taistelut perustuvat todistusaineisiin, joita on saatu tutkimalla fossiileja ja eri dinosaurusten käytöstapojen perusteella, sekä sarjan yhteisluoneen George Blasingin mielikuvituksen sekoituksena. Sarjaa esitettiin Yhdysvalloissa syksyllä 2008 History-kanavalla. Suomessa sarjaa on esittänyt Jim 3. maaliskuuta 2009 lähtien. ==Lähteet== Luokka:Yhdysvaltalaiset televisiosarjat Luokka:Luontodokumentit Luokka:2000-vuosikymmenen televisiosarjat
Vilhelm V Oranialainen

Vilhelm V Oranialainen (8. maaliskuuta 1748 Haag, Alankomaat – 9. huhtikuuta 1806 Braunschweig) oli Orania-Nassaun sukuun kuuluva prinssi ja Yhdistyneiden provinssien viimeinen perinnöllinen käskynhaltija. Vuosina 1795–1806 hän johti Hollannin tasavallan pakolaishallitusta Lontoossa. Hänen poikansa oli Alankomaiden kuningas Vilhelm I. Hänen puolisonsa oli Preussin prinsessa Wilhelmina (1751–1820), jonka veli oli Preussin kuningas Fredrik Vilhelm II. Vilhelm V nousi käskynhaltijaksi kolmevuotiaana isänsä kuoltua. Aluksi hänen äitinsä oli sijaishallitsija, mutta kun äitikin kuoli, sijaishallinto siirtyi provinsseille. Siitä kehittyi monimutkainen poliittinen verkosto, jonka keskuksena oli Haagin hovi, joka tavallaan yhdisti Alankomaita epävirallisesti. 1780-luvun puolivälissä keskusvaltaan tyytymättömän voimat aktivoituivat, ja käskynhaltijan piti lähteä Haagista sisäiseen maanpakoon. Lopulta Vilhelmin lanko, Preussin Fredrik Vilhelm II tarjosi hänelle turvapaikan. == Lähteet == == Aiheesta muualla == Luokka:Aateliset Luokka:Alankomaiden kuninkaalliset Luokka:Prinssit Luokka:Vuonna 1748 syntyneet Luokka:Vuonna 1806 kuolleet
Andrea Dossena

Andrea Dossena (s. 11. syyskuuta 1981 Lodi, Italia) on italialainen jalkapalloilija. Hän edustaa Englannin pääsarjassa pelaavaa Sunderlandia. Hän on pelipaikaltaan vasen laitapuolustaja. == Ura == Dossena aloitti uransa Veronan juniorijoukkueista. Myöhemmin urallaan hän siirtyi seuran edustusjoukkueeseen ja pelasi siellä neljän kauden ajan. Vuonna 2005 Italian pääsarjaseura Udinese hankki Dossenan, mutta saman tien hänet lainattiin tulevaksi kaudeksi Trevisoon. Kauden jälkeen hän palasi Udineseen ja pelasi joukkueessa seuraavat kaksi kautta. 4\. heinäkuuta 2008 Liverpool vahvisti hankkineensa Dossenan nelivuotisella sopimuksella joukkueeseen. Hänet hankittiin korvaamaan Italiaan Rooman riveihin siirtynyttä John Arne Riiseä. 16. elokuuta 2008 Dossena teki ensiesiintymisensä Liverpoolissa Valioliigan ottelussa Sunderlandia vastaan. 10. maaliskuuta 2009 Dossena teki ensimmäisen maalinsa Mestarien liigan puolivälieräottelussa espanjalaista Real Madridia vastaan. Myöhemmin samalla viikolla hän laukoi myös ensimmäisen liigaosumansa hallitsevaa mestarijoukkue Manchester Unitedia vastaan. 5\. tammikuuta 2010 Dossena palasi takaisin kotimaahansa Italiaan, tällä kertaa Napoliin. Siirtosumma oli arvoltaan 5 miljoonaa euroa. ===Maajoukkueura=== Dossena teki ensiesiintymisensä Italian maajoukkueessa 17. lokakuuta 2007 ystävyysottelussa Etelä-Afrikkaa vastaan. == Lähteet == == Aiheesta muualla == *Dossenan esittely Napolin sivustolla Luokka:Italialaiset jalkapalloilijat Luokka:Vuonna 1981 syntyneet Luokka:Elävät henkilöt
Józef Kossakowski

thumb|Józef Kossakowski Józef Kazimierz Korwin Kossakowski (16. maaliskuuta 1738 – 9. toukokuuta 1794 Varsova) oli puolalainen aatelinen, Liivinmaan arkkipiispa, poliitikko ja kirjoittaja, joka tuli tunnetuksi venäläismielisyydestään Puola-Liettuan loppuvaiheissa. Józef Kossakowski oli hetmani Szymon Kossakowskin, voivodi Michał Kossakowskin ja linnanherra Antoni Kossakowskin veli. Hänet vihittiin papiksi 1761 ja opiskeli Vilnassa ja Varsovassa. 17\. syyskuuta 1775 hänet nimitettiin Liivinmaan piispaksi. Samaan aikaan hän toimi myös Kuurinmaan hiippakunnan hallitsijana. Hän kulutti suuria määriä julkisia ja kirkon varoja. Hän nautti pysyvää tukea Venäjän lähetystöltä Puolassa ja edusti venäläismielistä suuntausta Sejmissä, lahjoen ja uhkaillen usein alueellisia virkamiehiä. Hänet nimitettiin 19. joulukuuta 1791 Vilnan apulaispiispaksi, palkkiona palveluksista Venäjän keisarikunnalle. Piispanvirat olivat Katariina Suuren hallinnassa, eivätkä ne juurikaan seuranneet Rooman ohjeita. Hän lisäsi Venäjän hallintavaltaa kirkon omaisuuden suhteen. Kossakowski julkaisi kolme romaania sekä käänsi joitakin näytelmiä ranskankielestä. Katariina Suuren ohjeiden pohjalta hän vastusti Puola- Liettuan perustuslakia 3. toukokuuta 1791. Hän komensi veljensä Szymonin kanssa Targowican konfederaation joukkoja ja hänestä tuli joksikin aikaa Liettuan suuriruhtinaskunnan de facto hallitsija Venäjän armeijan tuella. Puolan toisen jaon yhteydessä hän sanoi: "Jollei venäjä, jollei Preussi, mitä sitten? Haluatteko kadota tyhjiöön?". Kossakowski vangittiin Kościuszkon kapinassa huhtikuussa 1794. Muutamaa päivää ennen kansannousua hän oli ehdottanut, että venäläisjoukkojen olisi saarrettava kaikki kirkot ja pidätettävä kaikki tunnetut venäläisvastaiset. Vähän ajan kuluttua eräs kansannousun johtajista, Jan Kiliński, esitti dokumentteja, jotka osoittivat Kossakowskin olleen venäläisten palkkalistoilla. Varsovan asukkaat vaativat Venäjän hyväksi toimineiden henkilöiden teloittamista. Vaatimuksen johdosta vallankumoukselliset perustivat rikosoikeuden, joka tuomitsi Kossakowskin hirtettäväksi yhdessä Józef Ankwiczin, hetmani Piotr Ożarowskin ja hetmani Józef Zabiełłon kanssa 9. toukokuuta. ==Aiheesta muualla== * Muistelmat Luokka:Katoliset arkkipiispat Luokka:Puolalaiset aateliset Luokka:Puolalaiset papit Luokka:Puolalaiset poliitikot Luokka:Puolalaiset kirjailijat Luokka:Maanpetoksesta teloitetut Luokka:Vuonna 1738 syntyneet Luokka:Vuonna 1794 kuolleet
Suomen Viljava

Suomen Viljava on viljan ja viljantyyppisten tuotteiden, rehuraaka-aineiden sekä muun massa- ja kappaletavaran käsittelyyn ja varastointiin erikoistunut valtionyhtiö. Yhtiön omistajaohjauksesta ja omistajapolitiikan toteuttamisesta vastaa valtioneuvoston omistajaohjausosasto. Viljava käsittelee vuosittain viljaa ja muita tuotteita noin 2 milj. tonnia ja sen varastointikapasiteetti on 1,4 milj. tonnia. Henkilöstöä Suomen Viljavalla on noin 90. Viljava tarjoaa myös viljan kunnostus-, säkitys-, analyysi- ja kuivatuspalveluja. == Historia == Suomen tarvitsi turvata oma viljahuolto ja -tuotanto, joten vuonna 1918 perustettiin jakelusäännöstelyä ja varastointia varten Valtion Viljakonttori, mutta se lakkautettiin jo vuonna 1923. Vuonna 1928 se perustettiin uudelleen Valtion viljavarasto -nimellä. Se toimi maatalousministeriön alaisuudessa, ja sen tehtäviin kuuluivat huoltovarmuuden takaamineen ja maatalouspolitiikkaan liittyvät tehtävät. Valtion viljavaraston ensimmäinen johtaja oli Eino Nousiainen.Biografia-sampo: Eino Nousiainen Viitattu 14.9.2021. Suomessa käytyjen sotien aikaan 1939-1945 Valtion viljavaraston henkilökunta moninkertaistui ja se toimi kansanhuoltoministeriön alaisuudessa hoitaen Suomen viljan tuonnin ja jakelusäännöstelyn. Valtion viljavarasto sai yksinoikeuden viljan tuontiin. Yksinoikeuden ansiosta Valtion viljavarastosta tuli Suomen tärkein viljavarastojen rakentaja ja sillä oli suuria rakennusprojekteja 1950-luvulta 1980-luvulle. Näin se oli rakentanut mittavan siiloverkoston, jonka turvin siitä tuli Suomen suurin viljan varastoija ja viljakaupan harjoittaja Suomessa. Suomen liittyessä Euroopan unioniin vuonna 1995 Valtion viljavarasto lakkautettiin ja se pilkottiin osiin. Kaupallisista toiminnoista muodostettiin Avena-yhtiöt. Suomen Valtio myi viljakauppayhtiön vuonna 2002 Lännen Tehtaille. Varastointi- ja käsittelytoimintoja tarjoava Avena Siilot Oy jäi valtion omistukseen ja sen nimi muutettiin 18. lokakuuta 2002 Suomen Viljava Oy:ksi. Myös kauran prosessointiin erikoistunut Avena Oat Ingredients (AOI) liitettiin Avena-yhtiöistä Suomen Viljavaan. Vuonna 2005 AOI lopetettiin, mutta kauratuotteita valmistetaan edelleen Ravintoraisio Oy:lle. == Toimipisteet == Suomen Viljavalla on Suomessa 20 toimipistettä, joista viisi sijaitsee satamissa: * Rauma * Naantali, Naantalin viljasiilot * Helsinki * Loviisa * Kotka Muut toimipisteet ovat: * Mustio * Kokemäki, Risten siiloalue * Loimaa, Loimaan viljavarasto * Kirkniemi * Nokia * Perniö * Seinäjoki, Impivaaran siilot * Hämeenlinna, Kantolan siilot * Iisalmi * Kouvola * Pieksämäki * Turenki * Vainikkala * Ylivieska == Lähteet == * Suomen Viljava === Viitteet === ==Kirjallisuutta== *Aaro Jalas. Kansallinen vilja. Viljakonttorista Viljavaan 1918–2007. Suomen Viljava 2007. ISBN 9789529226825. Luokka:Suomalaiset valtionyhtiöt Luokka:Maatalouskauppa
HMS Constance (1915)

HMS Constance oli Britannian kuninkaallisen laivaston Cambrian-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Birkenheadistä Cammell Lairdiltä, missä köli laskettiin 25. tammikuuta 1915. Alus laskettiin vesille 12. marraskuuta ja otettiin palvelukseen tammikuussa 1916. == Palvelus == Palvelukseen otettaessa alus liitettiin Suuren Laivaston () 4. kevyt risteilijäviirikköön. Alus otti osaa Skagerrakin taisteluun yhdessä sisaralustensa HMS Canterburyn ja HMS Castorin kanssa.Conway's s. 59 Vuonna 1919 alus liitettiin Pohjois-Amerikan ja Länsi-Intian asemalle 8. kevyt risteilijäviirikköön. Alus oli huollossa Devonportissa palaten palvelukseen tammikuussa 1923. Alus oli huollossa Chathamin telakalla syyskuusta 1926 joulukuuhun 1927, minkä jälkeen se poistettiin palveluksesta ja liitettiin Portsmouthin reservin lippulaivaksi. Constance palautettiin 1928 palvelukseen liitettynä Kiinan asemalle 8. risteilijäviirikköön, josta alus palasi marraskuussa 1930 Britteinsaarille. Alus poistettiin palveluksesta ja liitettiin Portsmouthin reserviin maaliskuussa 1931. Alus sijoitettiin poistolistalle heinäkuussa 1935 ja myytiin romutettavaksi 8. kesäkuuta 1936 Arnott Youngille Dalmuiriin. == Lähteet == * === Viitteet === Luokka:Kuninkaallisen laivaston Cambrian-luokan risteilijät Luokka:Cammell Lairdin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Castor (1915)

HMS Castor oli Britannian kuninkaallisen laivaston Cambrian-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Birkenheadistä, missä köli laskettiin 28. lokakuuta 1914. Alus laskettiin vesille 28. heinäkuuta 1915 ja otettiin palvelukseen marraskuussa. ==Palvelus== Palvelukseen otettaessa alus liitettiin Suuren laivaston () 11. hävittäjälaivueen lippulaivaksi, jonka mukana se otti osaa Skagerrakin taisteluun. Kymmenen miehistönjäsentä sai taistelussa surmansa aluksen saadessa osuman.Conway's s. 59 Alus oli 1919-1920 Mustalla merellä, mistä palattuaan se siirrettiin Chathamissa telakalle. Alus palasi huhtikuussa 1920 palvelukseen, jolloin se liitettiin Atlantin laivaston 2. kevyt risteilijäviirikköön. Alus partioi Irlannin rannikolla 1922. Heinäkuussa 1923 alus teki laivastovierailun Helsinkiin yhdessä HMS Curacoan kanssa, HMS Caledonin vieraillessa samaan aikaan Hangossa. Vuonna 1923 alus liitettiin osaksi tykistökoulua ja seuraavana vuonna se sijoitettiin Noren reserviin. Alus oli huollossa marraskuusta 1925 syyskuuhun 1926 sekä kuljetti joukkoja Kiinaan lokakuussa 1927. Alus oli Devonportissa telakalla, mistä se palasi palvelukseen Kiinan asemalle kesäkuussa 1928. Alus poistettiin palveluksesta ja asetettiin Devonportin reserviin heinäkuussa 1930. Castor myytiin romutettavaksi 30. heinäkuuta 1936 Rosythiin. ==Lähteet== * === Viitteet === == Aiheesta muualla == *Itämeren purjehdus 1921 Luokka:Kuninkaallisen laivaston Cambrian-luokan risteilijät Luokka:Cammell Lairdin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Canterbury (1915)

HMS Canterbury oli Britannian kuninkaallisen laivaston Cambrian-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Clydebankistä John Brown and Companyltä, missä köli laskettiin 14. lokakuuta 1914. Alus laskettiin vesille 21. joulukuuta 1915 ja otettiin palvelukseen huhtikuussa 1916. ==Palvelus== Palvelukseen otettaessa alus liitettiin Suuren laivaston () 3. taistelulaivaviirikköön. Alus otti osaa Skagerrakin taisteluun yhdessä sisaralustensa HMS Constancen ja HMS Castorin kanssa. Alus liitettiin 5. kevyt risteilijäviirikköön Harwichiin valvomaan Englannin Kanaalin itäpään meriliikennettä. Osastossa ollessaan alus upotti Belgian rannikolla 5. kesäkuuta 1917 tykkitulella Saksan keisarikunnan laivaston torpedoveneen SMS S20:n.Conway's s. 59 Vuonna 1918 alus siirrettiin Adrianmerelle ja Mustalle merelle, josta se siirrettiin marraskuussa 1919 Portsmouthiin Atlantin laivaston 1. kevyt risteilijäviirikköön. Alus liitettiin 1920 tykistökouluun Portsmouthiin. Alus poistettiin palveluksesta ja liitettiin Portsmouthin reserviin. Toukokuussa 1924 alus palautettiin palvelukseen Atlantin laivaston 2. risteilijäviirikköön. Alus poistettiin palveluksesta ja siirrettiin kesäkuussa 1925 telakalle, mistä vapauduttuaan se sijoitettiin Noren reserviin. Marraskuussa 1926 alus palautettiin palvelukseen 2. risteilijäviirikköön. Canterbury kuljetti joukkoja Kiinaan 1930–1931, minkä jälkeen se sijoitettiin Noren reserviin maaliskuusta 1931 joulukuuhun 1933. Alus teki uuden joukkojenkuljetusmatkan Kiinaan elokuussa 1932. Alus myytiin romutettavaksi 27. heinäkuuta 1934 Metal Industriesille Rosythiin. ==Lähteet== * === Viitteet === Luokka:Kuninkaallisen laivaston Cambrian-luokan risteilijät Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Cambrian (1916)

HMS Cambrian oli Britannian kuninkaallisen laivaston Cambrian-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Pembroken telakalta, missä köli laskettiin 8. joulukuuta 1914. Alus laskettiin vesille 3. maaliskuuta 1916 ja otettiin palvelukseen toukokuussa 1916. ==Palvelus== Palvelukseen otettaessa alus liitettiin Suuren laivaston () 4. kevyt risteilijäviirikköön, jossa se oli sodan ajan. Aluksen ura ensimmäisessä maailmansodassa oli vaatimaton.Conway's s. 59 Vuonna 1919 alus siirrettiin Pohjois-Amerikan ja Länsi-Intian asemalle. Alus liitettiin elokuussa 1922 Atlantin laivaston 2. kevyt risteilijäviirikköön, jonka mukana se partioi 1922-1923 Turkin kriisin vuoksi Välimerellä. Alus siirrettiin telakalle kesäkuussa 1924. Elokuussa 1926 alus palautettiin palvelukseen 2. kevyt risteilijäviirikköön. Alus kuljetti 1929 joukkoja Kiinaan ennen marraskuista palveluksesta poistoaan ja liittämistään Noren reserviin. Alus palautettiin palvelukseen vanhemman lippu-upseerin aluksena maaliskuussa 1931. Alus poistettiin palveluksesta ja siirrettiin telakalle Sheernessiin heinäkuussa 1933. Samalla alus asetettiin myyntilistalle ja se myytiin romutettavaksi 28. heinäkuuta 1934 Metal Industriesille Rosythiin. ==Lähteet== * === Viitteet === Luokka:Kuninkaallisen laivaston Cambrian-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Pohjalaisia (vuoden 1936 elokuva)

Pohjalaisia on vuonna 1936 valmistunut suomalainen elokuva, jonka ohjasi Toivo Särkkä avustajanaan Yrjö Norta. Elokuva pohjautuu Artturi Järviluoman tekijännimellä julkaisemaan näytelmään Pohjalaisia (1914), joka sijoittuu 1850-luvun Härmään.Pajukallio, Arto: Pohjalaisia. Elokuvat, Helsingin Sanomat 23.2.2011. Elokuvan käsikirjoituksen teki näytelmän pohjalta Järviluoma yhdessä tuottaja-ohjaaja Toivo Särkän kanssa. Muut tiedot, Elonet.fi. Viitattu 10.11.2012. Eino Kaipaisen ensimmäisen elokuvaroolin Jussin hahmo nousee häikäilemätöntä vallesmannia (Thorild Bröderman) vastaan. Roolihahmo on ollut esikuvana vuodesta 1944 perustetulle elokuva-alan palkinnolle JussilleJussi 60 vuotta. (Archive.org).. == Näyttelijät == == Arviot == Elokuvan aikalaisarviot olivat yleisesti ottaen myönteisiä. Kaipaisen esikoisroolisuoritus huomattiin kiittäen. Mutta kriittisiä äänenpainojakin esiintyi: elokuva on nähty filmattuna teatterina, kun se olisi vaatinut rohkeutta irrottautua näyttämöllä nähdystä. Äänen heikkoon laatuun kiinnitettiin huomiota jo ensi-illan aikoihin. Arviot, Elonet.fi. Myöhemmässä arviossa mainitaan myös näyttelijätyön maneerimaisuus heikentäväksi tekijäksiAL: Pohjalaisia. Päivän elokuvia. Tv-maailma 44/2012, s. 13.. == Katso myös == * Anton Kangas * Harrin Jussi * Härmäläisiä * Pohjalaisia (vuoden 1925 elokuva) == Lähteet == Luokka:Vuoden 1936 suomalaiset elokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Suomalaiset draamaelokuvat Luokka:Toivo Särkän ohjaamat elokuvat Luokka:Toivo Särkän käsikirjoittamat elokuvat Luokka:Yrjö Nortan ohjaamat elokuvat
HMS Concord (1916)

HMS Concord oli Britannian kuninkaallisen laivaston Centaur-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Osmaanien valtakunta oli 1914 tilannut Britanniasta kaksi tiedustelijoiksi sopivaa risteilijää, mutta ensimmäisen maailmansodan syttyessä alusten rakentaminen keskeytettiin. Tilauksen toteuttamiseksi oli kuitenkin jo hankittu runsaasti tarvikkeita, jotka nyt käytettiin Centaur- luokan alusten valmistukseen. Conway's s. 60 Alus tilattiin Barrow-in- Furnessista Vickers Armstrongilta, missä köli laskettiin 1. helmikuuta 1915. Alus laskettiin vesille 1. huhtikuuta 1916 ja otettiin palvelukseen joulukuussa. ==Palvelus== Palvelukseen otettaessa alus liitettiin Harwichiin sijoitettuun 5. kevyt risteilijäviirikköön tehtävänään valvoa meriliikennettä Englannin Kanaalin itäpäässä, missä alus palveli maaliskuuhun 1919. Alus poistettiin palveluksesta ja siirrettiin Devonportin telakalle . Alus vapautui telakalta ja otettiin uudelleen palvelukseen lokakuussa 1919 Välimeren laivaston 3. kevyt risteilijäviirikköön. Alus oli huollossa palaten palvelukseen elokuussa 1921. Alus poistettiin palveluksesta ja siirrettiin reserviin heinäkuussa 1923. Alus oli Devonportin telakalla, mistä se palasi palvelukseen toukokuussa 1924 Välimeren laivaston 3. risteilijäviirikköön. Alus siirrettiin 1925 Australian asemalle ja edelleen vuoden lopulla Kiinan asemalle, mistä se palasi 1926 Välimerelle 3. risteilijäviirikköön. Alus siirrettiin lokakuussa 1927 Portsmouthin reserviin, jolloin se kuljetti joukkoja Kiinaan helmikuussa 1928 ja siirrettiin huoltoon lokakuusta marraskuuhun samana vuonna ennen siirtoa Viestikouluun Portsmouthiin. Concord poistettiin palveluksesta tammikuussa 1933 telakalle siirtoa varten ja sijoitettiin poistolistalle marraskuussa 1934. Alus myytiin romutettavaksi 16. syyskuuta 1935 Metal Industriesille Rosythiin. ==Lähteet== * ===Viitteet=== Luokka:Kuninkaallisen laivaston Centaur-luokan risteilijät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan risteilijät
HMS Centaur (1916)

HMS Centaur oli Britannian kuninkaallisen laivaston Centaur-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Osmaanien valtakunta oli tilannut Britanniasta kaksi tiedustelijoiksi sopivaa risteilijää 1914, mutta ensimmäisen maailmansodan syttyessä alusten rakentaminen keskeytettiin. Tilauksen toteuttamiseksi oli kuitenkin jo hankittu runsaasti tarvikkeita, jotka nyt käytettiin Centaur- luokan alusten valmistukseen.Conway's s. 60 Alus tilattiin Barrow-in- Furnessista Vickers Armstrongilta, missä köli laskettiin 24. tammikuuta 1915. Alus laskettiin vesille 6. tammikuuta 1916 ja otettiin palvelukseen elokuussa. ==Palvelus== Palvelukseen otettaessa alus liitettiin Harwichiin sijoitettuun 5. kevyt risteilijäviirikköön tehtävänään valvoa meriliikennettä Englannin Kanaalin itäpäässä. Alus upotti tammikuussa 1917 Saksan keisarikunnan laivaston torpedoveneen SMS S30:n Schouwenin matalikon lähistöllä. Alus osui miinaan 18. kesäkuuta 1918. Aluksen vauriot korjattiin telakalla Hullissa, minkä jälkeen se lähetettiin Itämerelle joulukuussa 1918. Maaliskuussa 1919 alus liitettiin Välimeren laivastoon, missä alus palveli lokakuuhun 1923. Välimerellä alus palasi huolloista Maltalta kesäkuussa 1920 ja Gibraltarilta maaliskuussa 1922. Alus siirrettiin Devonportin reserviin lokakuussa 1923. Vuosina 1924-1925 alus oli modernisoitavana, mistä se palasi 8. huhtikuuta 1925 palvelukseen Portsmouthissa Atlantin laivaston hävittäjien kommodorin lippulaivaksi. Alus oli huollossa palaten palvelukseen helmikuussa 1928 ja uudelleen syyskuussa 1930. Alus palautettiin Portsmouthin reserviin maaliskuussa 1932. Alus sijoitettiin 1933 poistolistalle ja myytiin romutettavaksi helmikuussa 1934 Kingille Trooniin, jonne se saapui 6. maaliskuuta. ==Lähteet== * === Viitteet === Luokka:Kuninkaallisen laivaston Centaur-luokan risteilijät Luokka:Vickersin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Sojuz T-13

Sojuz T-13 oli Neuvostoliiton miehitetty avaruuslento Saljut 7 -avaruusasemalle. Avaruusalus laukaistiin Baikonurista 6. kesäkuuta 1985 ja se laskeutui maahan 26. syyskuuta 1985. Miehistö korjasi Saljut 7 -aseman sähköjärjestelmän. Asema oli miehittämätön kosmonauttien tullessa sinne. Sen sähköjärjestelmä oli rikki ja siksi aseman olosuhteet olivat karut – muun muassa vesi oli jäässä. Lento kuitenkin osoitti, että tällaisestakin tilasta avaruusasema voidaan nopeasti palauttaa lentokelpoiseksi. ==Miehistö== Laukaisu *Vladimir Džanibekov, päällikkö *Viktor Savinyh Lasku *Vladimir Džanibekov, päällikkö *Georgi Gretško ==Lähteet== Luokka:Miehitetyt avaruuslennot Luokka:Sojuz-ohjelma Luokka:Vuoden 1985 avaruustoiminta
HMS Cassandra (1916)

HMS Cassandra oli Britannian kuninkaallisen laivaston Caledon-luokan (osa C-luokkaa) kevyt risteilijä, joka palveli ensimmäisessä maailmansodassa. == Valmistus == Alus tilattiin Barrow-in-Furnessista Vickers Armstrongilta, missä köli laskettiin maaliskuussa 1916. Alus laskettiin vesille 25. marraskuuta ja otettiin palvelukseen kesäkuussa 1917. == Palvelus == Palvelukseen otettaessa alus liitettiin Suuren Laivaston () 6. kevyt risteilijäviirikköön. Alus ajoi 15. elokuuta 1917 matalikolle Fair Islellä. Alus hinattiin Lerwickiin korjattavaksi.Conway's 60-61 Marraskuussa 1918 alus lähetettiin Itämerelle kontra-amiraali Edwyn Alexander-Sinclairin komentamassa laivasto-osastossa taistelemaan bolševikkeja vastaan ja tukemaan Venäjän sisällissodan valkoisia.Conway's s. 61Tiede ja Ase No 54 (1996) s. 201 Alus osui 5. joulukuuta 1918 Suomenlahdella kartoittamattomaan Saksan keisarikunnan laivaston rakentamaan miinakenttään. Alus osui miinaan ja upposi Saarenmaan edustalle. Haaksirikossa sai surmansa 11 miehistönjäsentä. Hävittäjät HMS Vendetta ja HMS Westminster pelastivat eloonjääneet. == Lähteet == * === Viitteet === Luokka:Kuninkaallisen laivaston Caledon-luokan risteilijät Luokka:Vickersin valmistamat alukset Luokka:Itämeren hylyt Luokka:Yhdistyneen kuningaskunnan ensimmäisen maailmansodan risteilijät
Ruins (japanilainen yhtye)

Ruins on japanilainen kokeellista rockia soittava duo. Sen perustivat rumpali Tatsuya Yoshida ja basisti Hideki Kawamoto vuonna 1985. Myöhemmin Yoshidan rinnalla on soittanut eri basisteja ja useita vierailevia artisteja. Yoshida on esiintynyt myös soolona Ruins Alone -nimellä. Yhtyeen musiikkia on kuvattu yhdistelmäksi hardcore punkia, progressiivista rockia ja vapaata improvisaatiota. Sen tyypillisiä piirteitä ovat erikoiset tahtilajit, nopeat tempon vaihtelut ja keksityllä kielellä kirjoitetut sanoitukset.http://www.allmusic.com/artist/p14125http://www.progarchives.com/artist.asp?id=825http://www.skingraftrecords.com/bandhtmlpages/ruinspg.html == Diskografia == === Albumit === * Ruins (1988) * Infect (1988) * Stonehenge (1990) * Burning Stone (1992) * Graviyaunosch (1993) * Ruins & Hatoba (1994) * Saisoro (1995) * Hyderomastgroningem (1995) * Refusal Fossil (1997) * Tohjinbo (1997) * Symphonica (1998) * Vrresto (1998) * Pallaschtom (2000) * Tzomborgha (2002) ==Katso myös== *Koenjihyakkei ==Lähteet== ==Aiheesta muualla== * Yhtyeen sivut Skin Graft Recordsin sivuilla * Magaibutsu-levymerkin kotisivut tai Luokka:Japanilaiset rockyhtyeet
AKL

AKL tarkoittaa seuraavia: * Ammattikoululaisten Liitto * Aseistakieltäytyjäliitto * Aucklandin lentoasema (IATA-koodi AKL) * Autoalan Keskusliitto * Auto- ja Kuljetustyöväen Liitto, ammattiliitto 1960–1970 * Averagekidluke
HMS Calypso (D61)

HMS Calypso oli Britannian kuninkaallisen laivaston Caledon-luokan (osa C-luokkaa) kevyt risteilijä, joka palveli ensimmäisessä ja toisen maailmansodan alun, kunnes Italian laivaston sukellusvene RS/mg Bagnolini upotti risteilijän 12. kesäkuuta 1940 Välimerellä Kreetan lounaispuolella. == Valmistus == Alus tilattiin Hebburnista Hawthorne Leslie and Companyltä, missä köli laskettiin 17. helmikuuta 1916. Alus laskettiin vesille 24. tammikuuta 1917 ja otettiin palvelukseen 21. kesäkuuta. == Palvelus == Palvelukseen otettaessa alus liitettiin Suuren laivaston () 6. kevyt risteilijäviirikköön. Alus osallistui 17. marraskuuta 1917 toiseen Helgolandin taisteluun, jossa aluksen sillalle osunut kranaatti surmasi koko siltamiehistön päällikkö mukaan lukien.Conway's s. 60Whitley s. 68 Ensimmäisen maailmansodan päätyttyä alus siirrettiin marraskuussa 1918 Itämerelle tukemaan Venäjän sisällissodan valkoisia. Alus valtasi 26. joulukuuta Tallinnan edustalla bolševikkien hallussa olleet hävittäjät Avtroilin ja Spartakin yhdessä sisaraluksena HMS Caradocin ja hävittäjien HMS Vendettan, HMS Vortigernin ja HMS Wakefulin kanssa. Maaliskuussa 1919 alus siirrettiin Välimerelle 3. risteilijäviirikköön. Aluksen palvellessa Välimerellä se palasi huollosta palvelukseen elokuussa 1922, tammikuussa 1925 sekä elokuussa 1927. Alus palasi 1932 Englantiin, missä se siirrettiin reserviin. Toisen maailmansodan alkaessa alus liitettiin 7. risteilijäviirikköön, jonka mukana se oli Pohjanmeren meriliikenteen valvonnassa (). Alus havaitsi partioretkellä 24. syyskuuta saarronmurtaja Mindenin ja 22. marraskuuta Konsul Hendrik Fisserin. Alus etsi Saksan laivaston Scharnhorstia ja Gneisenauta, jotka upottivat aseistetun kauppalaivan HMS Rawalpindin. Vuonna 1940 alus siirrettiin Välimeren laivastoon kotisatamanaan Aleksandria. Italian laivaston sukellusvene R S/Mg Bagnolini]] upotti Calypson 12. kesäkuuta 1940 Välimerellä Kreetan lounaispuolella aluksen osallistuessa Kreetan evakuointeihin. ==Lähteet== * * === Viitteet === Luokka:Kuninkaallisen laivaston Caledon-luokan risteilijät Luokka:Hawthorn Leslien valmistamat alukset Luokka:Yhdistyneen kuningaskunnan toisen maailmansodan risteilijät Luokka:Yhdistyneen kuningaskunnan ensimmäisen maailmansodan risteilijät
Oikeuspolitiikka

Oikeuspolitiikka on oikeustieteen erityisala, joka tutkii lainsäädännön kehittämistä yhteiskunnallisia tavoitteita entistä paremmin toteuttavaksi oikeusnormistoksi.Otavan suuri ensyklopedia, Otava 1978–1983, hakusana oikeustiede Toisaalta se on yhteiskuntapolitiikan osa-alue, jonka tavoitteita toteutetaan lainsäädännön avulla. Raja yhteiskunta- ja oikeuspolitiikan välillä on häilyvä, koska yhteiskuntapoliittisiin tekoihin liittyy suoraa tai välillistä oikeudellista säätelyä.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palsta 795 Väljästi määriteltynä oikeuspolitiikka kattaa esimerkiksi lainvalmistelun ja lainkäytön lisäksi oikeuden konstitutiiviset tehtävät, joita ovat lakien ihmisten ajattelutapoja muovaamat ja mahdollisesti uutta luovat tehtävät eli yhteiskuntamoraaliin vaikuttavat tehtävät. Oikeuspolitiikan tavoitteet liittyvät säädösten avulla tapahtuvan yhteiskunnallisen vaikuttamisen mahdollisuuksiin ja sen rajallisuuteen. Oikeuspolitiikan avulla kansalaiskeskustelu muovataan oikeudellisiksi päätöksiksi.Encyclopædia iuridica fennica, osa VII palstat 795–796 Edellä kuvattua alaa koskevaa tutkimusta nimitetään oikeuspoliittiseksi tutkimukseksi. Sitä ovat esimerkiksi lakien syntyä ja vaikutuksia käsittelevät tutkimukset. Myös vallitsevista käytännöistä poikkeavien oikeuspoliittisten menettelytapojen teoreettinen tai käytännöllinen tutkimus kuuluu sen piiriin.Encyclopædia iuridica fennica, osa VII palsta 796 ==Lähteet== Luokka:Oikeustiede
HMS Caradoc

HMS Caradoc oli Britannian kuninkaallisen laivaston Caledon-luokan (osa C-luokkaa) kevyt risteilijä, joka palveli ensimmäisessä ja toisen maailmansodan risteilijänä ja ilmatorjuntaristeilijänä. == Valmistus == Alus tilattiin Greenockista Scotts Shipbuilding and Engineering Companyltä, missä köli laskettiin 21. helmikuuta 1916. Alus laskettiin vesille 23. joulukuuta ja otettiin palvelukseen 15. kesäkuuta 1917. == Palvelus == Palvelukseen otettaessa alus liitettiin Suuren laivaston () 6. kevyt risteilijäviirikköön.Whitley s. 68 Alus ajoi karille elokuussa 1917 Fair Islellä.Conway's s. 60 Ensimmäisen maailmansodan loputtua alus siirrettiin joulukuussa 1918 Itämerelle, jossa se valtasi yhdessä muiden osastoon kuuluneiden alusten kanssa bolševikkien miehittämät hävittäjät Avtroilin ja Spartakin. Alus siirrettiin 29. helmikuuta 1919 Välimeren laivaston 3. risteilijäviirikköön, missä se oli joulukuuhun 1926, jolloin alus lähti Kiinan asemalle. Alus oli Välimerellä ollessaan huollossa kahdesti palaten palvelukseen maaliskuussa 1923 ja helmikuussa 1926. Palattuaan Englantiin Caradoc poistettiin palveluksesta ja siirrettiin 15. syyskuuta 1927 telakalle, mistä vapauduttuaan se siirrettiin lokakuussa 1928 Pohjois-Amerikan ja Länsi- Intian asemalle, jossa alus oli aina helmikuuhun 1930. Alus siirrettiin reserviin maaliskuussa ja heinäkuussa palautettiin palvelukseen Kiinan aseman 5. risteilijäviirikköön. Alus palveli Kiinan asemalla vuoteen 1934. Palattuaan Englantiin alus siirrettiin 17. lokakuuta 1934 reserviin, missä se oli vuoteen 1939. Toisen maailmansodan syttyessä alus oli Amerikan ja Länsi-Intian asemalla, missä se oli vuoteen 1942. Tuona aikana alus kuljetti lokakuussa 1939 noin 2 miljoonan punnan arvosta kultaa Halifaxiin Nova Scotiaan ja kohtasi saksalaiset saarronmurtajat 23. lokakuuta 1939 Jukatanin kanavassa Emmy Friedrichin ja 11. joulukuuta 1940 Rheinin. Alus oli 28. lokakuuta 1941 - 26. helmikuuta 1942 New Yorkissa telakalla, jossa alukseen asennettiin kaksi yksiputkista 2 naulan ja viisi yksiputkista 20 millimetrin ilmatorjuntatykkiä. Alukseen asennettiin myös tyyppien 271 ja 290 tutkat.Whitley s. 67 Palattuaan telakalta alus liitettiin Itäiseen laivastoon. Se oli Intian valtamerellä vuoteen 1943, jolloin alus lähti kesäkuussa Durbaniin Etelä-Afrikan asemalle tykistökoululaivaksi. Vuonna 1944 alus lähti Colomboon, jossa se palveli asema-aluksena elokuuhun 1945, jolloin aluksesta tehtiin Itä-Intian alueen lippulaiva. Caradoc palasi Englantiin ja myytiin romutettavaksi 5. huhtikuuta 1946. Alus siirrettiin toukokuussa T. W. Ward & Co:lle Briton Ferryyn romutettavaksi. ==Lähteet== * * === Viitteet === Luokka:Kuninkaallisen laivaston Caledon-luokan risteilijät Luokka:Scottsin valmistamat alukset Luokka:Yhdistyneen kuningaskunnan toisen maailmansodan risteilijät Luokka:Yhdistyneen kuningaskunnan ensimmäisen maailmansodan risteilijät
Denny Morrison

Denny Morrison (s. 8. syyskuuta 1985 Chetwynd, Brittiläinen Kolumbia, Kanada) on kanadalainen pikaluistelija. Morrison saavutti junioreiden MM-kilpailuissa hopeaa joukkuetakaa-ajossa vuosina 2004 ja 2005. Torinon olympialaisissa 2006 hän kuului samassa lajissa Kanadan hopeajoukkueeseen. Yleisluistelun MM- kilpailuissa Calgaryssä 2006 hän sijoittui viidenneksi. Maailmancupin kokonaiskilpailussa hän sijoittui 1 500 metrillä kaudella 2005–2006 toiseksi ja seuraavalla kaudella kolmanneksiSpeed Skating World Cup Men: 1500 m Sports123.com . Matkakohtaisissa MM-kilpailuissa Salt Lake Cityssä 2007 hän saavutti 1 000 metrillä hopeaa 0,02 sekuntia Shani Davisille hävinneenäSpeed Skating World Single Distance Championships 2007 at Salt Lake City (usa) Men: 1000 m Sports123.com . Hän sai lisäksi hopeaa joukkuetakaa-ajossaSpeed Skating World Single Distance Championships 2007 at Salt Lake City (usa) Men: Team Pursuit Sports123.com ja pronssia 1 500 metrilläSpeed Skating World Single Distance Championships 2007 at Salt Lake City (usa) Men: 1500 m Sports123.com . Morrison voitti 1 500 metrin maailmanmestaruuden Naganossa 2008 ajalla 1.45,22 ja sai lisäksi pronssia 1 000 metrillä. Hän teki 14. maaliskuuta 2008 Calgaryssä uuden 1 500 metrin maailmanennätyksen 1.42,01. Vuonna 2009 hän sijoittui viidenneksi sprinttereiden MM-kilpailuissa Moskovassa. Matkakohtaisissa MM-kilpailuissa Richmondissa hän sai hopeaa 1 000Speed Skating World Single Distance Championships 2009 at Richmond (can) Men: 1000 m Sports123.com ja pronssia 1 500 metrilläSpeed Skating World Single Distance Championships 2009 at Richmond (can) Men: 1500 m Sports123.com . Hän sijoittui 1 000 metrin maailmancupissa toiseksi kausilla 2007–2008 ja 2008–2009Speed Skating World Cup Men: 1000 m Sports123.com . Morrison kuului Vancouverin olympialaisissa 2010 Kanadan kultajoukkueeseen joukkuetakaa-ajossa. Maailmancupin kokonaiskilpailussa hän oli samalla kaudella 1 500 metrillä kolmas. Vuonna 2011 hän sai MM-hopeaa joukkuetakaa-ajossa. Hän voitti 1 500 metrin maailmanmestaruuden Heerenveenissä 2012 ajalla 1.46,44. Sotšin olympialaisissa 2014 hän sai hopeaa 1 000 metrillä ajalla 1.08,43 ja pronssia 1 500 metrillä ajalla 1.45,22. Saman kauden maailmancupissa hän sijoittui 1 000 metrillä toiseksi. Morrison saavutti Heerenveenissä 2015 MM-hopeaa 1 500 metrillä ja joukkuetakaa-ajossa. Hän voitti samalla kaudella 1 500 metrin maailmancupin. == Ennätykset == Matka Aika Paikka Päivä 500 m 34,85 Calgary 28. joulukuuta 2007 1 000 m 1.07,11 Salt Lake City 7. maaliskuuta 2009 1 500 m 1.42,01 Calgary 14. maaliskuuta 2008 3 000 m 3.43,47 Calgary 29. lokakuuta 2005 5 000 m 6.24,13 Calgary 2. tammikuuta 2006 10 000 m 13.41,65 Calgary 31. joulukuuta 2007 == Lähteet == *Tulokset www.skateresults.com-sivustolla *Ennätykset www.sskating.com-sivustolla === Viitteet === Luokka:Kanadalaiset pikaluistelijat Luokka:Kanadalaiset olympiavoittajat Luokka:Vuonna 1985 syntyneet Luokka:Elävät henkilöt
Tsai Ming-liang

Tsai Ming-liang (; s. 27. lokakuuta 1957 Kuching, Malesiahttp://www.imdb.com/name/nm0874633/) on taiwanilainen elokuvaohjaaja. Tsai asui ensimmäiset 20 elinvuottaan synnyinmaassaan Malesiassa, minkä jälkeen hän muutti Taiwaniin opiskelemaan elokuvaa ja teatteria. 1980-luvulla hän työskenteli teatterissa ohjaajana, näyttelijänä ja käsikirjoittajana. Vuosikymmenen lopulla hän kirjoitti ja ohjasi useita televisioelokuvia. Hänen ensimmäinen pitkä teatterielokuvansa Rebels of the Neon God valmistui vuonna 1992.http://archive.sensesofcinema.com/contents/directors/03/tsai.html Vuonna 1994 valmistunut toinen elokuva Eläköön rakkaus voitti parhaan elokuvan palkinnon Venetsian elokuvajuhlilla. Vuonna 1997 valmistunut The River voitti juryn erikoispalkinnon Berliinin elokuvajuhlilla. Vuoden 1998 Dong voitti puolestaan kriitikkojen erikoispalkinnon Cannesin elokuvajuhlilla. Lisäksi Tsai on voittanut useita muitakin palkintoja. Tsain tavaramerkkejä ovat pitkät staattiset otokset, vähäinen dialogi ja veden keskeinen rooli kerronnassa. Hänen tyypillisiä teemojaan ovat urbaani vieraantuneisuus, ihmisten välisen kommunikaation vaikeus ja seksi. Hänen tärkeimpänä esikuvanaan on pidetty François Truffautia.http://www.allmovie.com/artist/tsai-ming- liang-194191/biohttp://www.widerscreen.fi/2008/1/taiwanin_uusi_aalto.htm == Filmografia == ===Pitkät elokuvat=== *Rebels of the Neon God (1992) *Eläköön rakkaus (1994) *The River (1997) *The Hole (1998) *What Time Is It There? (2001) *Goodbye, Dragon Inn (2003) *The Wayward Cloud (2005) *I Don't Want to Sleep Alone (2006) *Stray Dogs (2013) *Days (2020) ==Lähteet== ==Aiheesta muualla== * Luokka:Taiwanilaiset elokuvaohjaajat Luokka:Vuonna 1957 syntyneet Luokka:Elävät henkilöt
Systematiikka (oikeustiede)

Systematiikka on oikeusjärjestelmän järjestelmällinen esitys, jossa osoitetaan myös sen sisäiset riippuvuussuhteet.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VI palstat 703–704 Systematiikka ja eri oikeudenalojen yleiset opit ovat oikeudellisen tiedonhallinnan tärkeimmät välineet.Encyclopædia iuridica fennica, osa VII palsta 586 Pohjoismainen oikeus samoin kuin keskiajan yliopistoissa Manner- Euroopassa syntynyt romaanis-germaaninen oikeus eroavat ratkaisevasti englantilaisperäisestä common law -oikeudesta ja equity-järjestelmästä. Pohjoismaisessa oikeudessa ei ole systematiikkaa eikä peruskäsitteitä, joita voisi verrata common law -oikeudessa käytettyihin. Eri oikeusjärjestelmät ovat yhteismitattomia. Suomalainen oikeus on mannereurooppalaistunut ruotsalaisen oikeuskäytännön kautta. Esimerkiksi Ruotsin hovioikeuskäytäntö omaksui vaikutteita Manner-Euroopasta jo 1600-luvulla. Romaanis-germaanisessa systematiikassa oikeusjärjestelmä jaetaan oikeudenaloihin siten, että erotetaan yksityisoikeus ja julkisoikeus. Common law -maissa tällaista jakoa ei ole. Näissä maissa ei ole esimerkiksi hallintotuomioistuimia, kun taas romaanis-germaanisessa oikeusryhmässä tuomioistuimet jaetaan hallintotuomioistuimiin ja yleisiin tuomioistuimiin. Tässä Tanska ja Norja ovat poikkeuksia. Manner-Euroopassa on suhteellisen yhtenäinen systematiikka myös perusjaottelun sisällä. Erityisesti velvoiteoikeuden ja esineoikeuden yhteiset perinteet ulottuvat pitkälle.Encyclopædia iuridica fennica, osa VI palstat 753–754 Nykyajan oikeudellinen systematiikka on dynaamista. Yksityistäminen ja kilpailu ovat johtaneet yksityis- ja julkisoikeuden tarkan rajan hämärtymiseen ja 1800-luvulta peräisin olevan kiinteäryhmäisen systematiikan muuttumiseen. Kehittynyt tietotekniikka mahdollistaa oikeudellisen lähdeaineiston käytön useaan systemaattiseen jaotteluun perustuen.Encyclopædia iuridica fennica, osa VII palsta 559 ==Lähteet== Luokka:Yleinen oikeustiede
Forum (täsmennyssivu)

Forum tai foorumi voi tarkoittaa seuraavia: * forum, antiikin ajan kaupunkien aukio * Forum, kauppakeskus Helsingissä * Forum, kauppakeskus Jyväskylässä * Forum, kauppakeskus Turussa * Forum, kauppakeskus Jämsässä * Forum, kauppakeskus Varkaudessa * Forum, yhdysvaltalainen kirjallinen aikakauslehti (1885–1950) * Forum, suomenruotsalainen talouslehti * Forum Marinum, Turussa sijaitseva merimuseo * Forum 18, norjalainen ihmisoikeusjärjestö * Helsinki Forum, Helsingissä 1997–2005 toiminut kulttuuriyhdistys * Forum24, oululainen ilmaisjakelulehti * keskustelupalsta eli keskustelufoorumi ().